24. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ Αριθ. 11117 της 29/31 Ιαν. 1985 (ΦΕΚ Β΄ 50) Δημοσίευση στην Εφημερίδα της Κυβερνήσεως της από 19.1.85 Ε.Γ.Σ.Σ.Ε. περί καθορισμού συνολικών γενικών κατώτατων ορίων μισθών και ημερομισθίων των μισθωτών όλης της Χώρας. Έχοντας υπόψη: 1.Τις διατάξεις του Νόμ. 3239/55, όπως τροποποιήθηκαν και συμπληρώθηκαν από τα Ν.Δ. 3755/ 57, 186/69, 1198/72 και 73/74. 2.Την 95249/13.10.82 απόφαση του Υπουργού Εργασίας «Για τη μεταβίβαση αρμοδιοτήτων του Υπουργού Εργασίας στο Γενικό Γραμματέα, Προϊσταμένους Δ/νσεων και Υπηρεσιών και Προϊσταμένους Τμημάτων» (ΦΕΚ 829/Β/22.10.82), αποφασίζουμε: Να δημοσιευθεί στην Εφημερίδα της Κυβερνήσεως ή εν θέματι ΣΣΕ η οποία μας κατατέθηκε στις 23.1.85 και συντάχτηκε το 11/85 πρακτικό καταθέσεως, της οποίας το κείμενο έχει ως εξής: ΕΘΝΙΚΗ ΓΕΝΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ (έτους 1985) Καθορισμός συνολικών γενικών κατωτάτων ορίων μισθών και ημερομισθίων των μισθωτών όλης της Χώρας και ρύθμιση άλλων θεμάτων. Στην Αθήνα σήμερα την 19.1.85 ημέρα Σάββατο και ώρα 10 π.μ. στην αίθουσα του Εμπορικού Συλλόγου Αθηνών, οδός Μητροπόλεως 52, οι υπογράφοντες: α)Θεόδωρος Παπαλεξόπουλος, Πρόεδρος του Δ.Σ. του Συνδέσμου Ελληνικών Βιομηχανιών, ως εκπρόσωπος αυτού. β)Σπύρος Δεμαρτίνος, Πρόεδρος, και Διονύσιος Κορφιάτης, Γενικός Γραμματέας της Γενικής Συνομοσπονδίας Επαγγελματιών και Βιοτεχνών Ελλάδας, ως εκπρόσωποι αυτής. γ)Παναγιώτης Ηλιόπουλος, Πρόεδρος του Εμπορικού Συλλόγου Αθηνών ως κοινός εκπρόσωπος των Εμπορικών Συλλόγων Αθηνών – Θεσ/νίκης και Παν. Μπήτρος, ως Πρόεδρος του Εμπορικού Συλλόγου Πειραιά και εκπρόσωπος αυτού. (Μετά τη σελ. 130,20) Σελ. 130,21 Τεύχος 1295 – Σελ. 51 Κατώτατα όρια μισθών και ημερομισθίων 15.Δ.γ.24 46 δ)Γεώργιος Ραυτόπουλος, Πρόεδρος της Γενικής Συνομοσπονδίας Εργατών Ελλάδας, ως εκπρόσωπος αυτής. Όλοι νόμιμα εξουσιοδοτημένοι κατά τις διατάξεις του άρθρ. 7 του Νόμ. 3239/1955, επιθυμώντας να συμβάλουν στη διατήρηση της αγοραστικής δύναμης των αποδοχών και στη βελτίωση τόσο του βιοτικού επιπέδου των εργαζομένων όσο και της παραγωγικότητας και ανταγωνιστικότητας της Ελληνικής οικονομίας, συμφωνούν τα ακόλουθα: ΜΕΡΟΣ ΠΡΩΤΟ ΑΜΟΙΒΕΣ – ΟΡΟΙ ΚΑΙ ΣΥΝΘΗΚΕΣ  ΕΡΓΑΣΙΑΣ Άρθρ.1.–Τα συνολικά γενικά κατώτατα όρια μισθών και ημερομισθίων των εργαζομένων όλης της χώρας από 1.1.1985 καθορίζονται ως εξής: α)Εργατοτεχνίτες και εργατοτεχνίτριες, που συμπλήρωσαν το 18 ο  έτος της ηλικίας τους ή προκειμένου για μαθητευόμενους μηχανοτεχνίτες του κλάδου της σιδηροβιομηχανίας, που έχουν συμπληρώσει το 18 ο  έτος της ηλικίας τους και ένα έτος τουλάχιστον απασχόλησης στον κλάδο, συνολικό ημερομίσθιο δρχ. 1.422. β)Υπάλληλοι που συμπλήρωσαν το 19 ο  έτος της ηλικίας τους και δεν έχουν συμπληρωμένη τριετή υπηρεσία ή προϋπηρεσία, συνολικός μισθός δραχμ. 31.932. γ)Υπάλληλοι που διανύουν το 15 ο  έως το 19 ο  έτος της ηλικίας τους άσχετα από προϋπηρεσία, συνολικός μισθός δραχμ. 27.118. δ)Μαθητευόμενοι Εργατοτεχνίτες: Τα γενικά κατώτατα όρια ημερομισθίων των μαθητευομένων εργατοτεχνιτών και των δύο φύλων προσδιορίζονται σε ποσοστό του γενικού κατωτάτου ορίου ημερομισθίου εργατοτεχνίτου ως εξής: (1)Κατά το πρώτο έτος 75%. (2)Κατά το δεύτερο έτος 85% (3)Κατά το τρίτο έτος 90%. ε)Στα προαναφερθέντα γενικά κατώτατα όρια μισθών και ημερομισθίων περιλαμβάνεται και η αύξηση 8,2% του τελευταίου τετραμήνου 1984. στ)Ο υπολογισμός των επιδομάτων γίνεται όπως προβλέπει η 1/82 απόφαση του ΔΔΔΔ Αθηνών (ανωτ. αριθ. 20). Άρθρ. 10. – Η ισχύς της παρούσας Εθνικής Γενικής Συλλογικής Σύμβασης Εργασίας αρχίζει από 1 Ιαν. 1985. Με την Πράξη Νομοθετ. Περιεχομένου 18 – 18 Οκτ. 1985 (ΦΕΚ Α΄ 179) τόμ. 2Α, σελ. 384, 9058, απαγορεύτηκε από την έναρξη ισχύος της και μέχρι τέλους του 1987 η συνομολόγηση, ως και η χορήγηση αυξήσεων των αποδοχών των εργαζομένων, εφ’ όσον δεν βρίσκονται μέσα στα πλαίσια της εισοδηματικής πολιτικής της Κυβέρνησης. Με την Π.Ρ. 6213 / 1774 / 7 Ιαν. – 21 Φεβρ. 1986 (ΦΕΚ Β΄ 63) απόφ. Υπ. Εθν. Οικον. και Εργασίας, (τόμ. 2Α σελ. 384, 9065) ορίστηκε ότι η επιβολή των προστίμων στις επιχειρήσεις του ιδιωτικού τομέα, που παραβαίνουν τις διατάξεις της από 18 – 18 Οκτ. 1985 Π.Ν.Π., πραγματοποιείται με κοινή απόφαση των Υπ. Εθν. Οικονομίας και Εργασίας. Άρθρ.2.–1.Τα παραπάνω συνολικά γενικά κατώτατα όρια μισθών και ημερομισθίων αναπροσαρμόζονται από την 1.5.1985 και από την 1.9.1985 σύμφωνα με το ποσοστό μεταβολής του δείκτη τιμών καταναλωτή, που θα καθορισθεί με την κοινή απόφαση των Υπουργών Εθνικής Οικονομίας και Οικονομικών, αμέσως μετά την έκδοσή της. Σελ. 130,22 Τεύχος 1295 – Σελ. 52 2.Για τη χορήγηση της αναπροσαρμογής των μισθών και ημερομισθίων, που προβλέπονται από την παρούσα Συλλογική Σύμβαση Εργασίας, θα ισχύσουν τα κλιμάκια αποδοχών, που καθορίζονται από την 8418/231/25.1.84 απόφαση του Υπουργού Οικονομικών. Άρθρ.3.–Οι Διατάξεις του άρθρ. 3 παρ. 1, 2 και 3 της 1/82 απόφασης του Δευτεροβαθμίου Διοικητικού Διαιτητικού Δικαστηρίου Αθηνών, που προσδιορίζουν το βασικό μισθό, το βασικό ημερομίσθιο και τα διορθωτικά ποσά, εξακολουθούν να ισχύουν. Τα επιδόματα, που προβλέπονται από προηγούμενες Εθνικές Γενικές Συλλογικές Συμβάσεις Εργασίας ή όμοιας έκτασης Διαιτητικές αποφάσεις, καθώς και από την παρούσα, υπολογίζονται επί των βασικών μισθών και Ημερομισθίων που προβλέπονται από την παραπάνω Διαιτητική απόφαση. Άρθρ.4.–Η συνολική διάρκεια της άδειας μητρότητας των γυναικών που απασχολούνται σε οποιοδήποτε εργοδότη όλης της Χώρας, με σχέση εργασίας ιδιωτικού δικαίου, ορίζεται σε 14 εβδομάδες, από τις οποίες οι 7 θα χορηγούνται υποχρεωτικά πριν από την πιθανή ημερομηνία τοκετού και οι υπόλοιπες 7 μετά τον τοκετό. Σε περίπτωση που ο τοκετός θα πραγματοποιείται σε χρόνο προγενέστερο από αυτόν που είχε αρχικά πιθανολογηθεί, το υπόλοιπο της άδειας κυοφορίας θα χορηγείται υποχρεωτικά μετά τον τοκετό, ώστε να εξασφαλίζεται χρόνος συνολικής άδειας 14 εβδομάδων. 15.Δ.γ.24 Κατώτατα όρια μισθών και ημερομισθίων 47 Άρθρ.5.–Χορηγείται επίδομα γάμου 10% για τους εργαζόμενους και 10% για τις εργαζόμενες, που έχουν 3 παιδιά και πάνω ανήλικα ή ενήλικα, που σπουδάζουν και μέχρι του 25 ου  έτους της ηλικίας των και εφόσον δεν έχουν ιδίους πόρους, καθώς και για εκείνους και εκείνες που έχουν σύζυγο συνταξιούχο. Στους εργαζόμενους και εργαζόμενες, που δεν έχουν τις παραπάνω προϋποθέσεις, χορηγείται το επίδομα γάμου με τις προϋποθέσεις που προβλέπονται από τις 10/76 (ανωτ. αριθ. 14), 9/78 (ανωτ. αριθ. 15) και της 100/79 (ανωτ. αριθ. 17) αποφάσεις ΔΔΔΔ Αθηνών, όπως έχει τούτο ρυθμιστεί με τις διατάξεις του Νόμ. 1414/1984 (Τόμ. 1, σελ. 52,20). Άρθρ.6.–Η διάρκεια της εβδομαδιαίας εργασίας των εργαζομένων, που απασχολούνται σε οποιοδήποτε εργοδότη με σχέση εργασίας ιδιωτικού δικαίου όλης της Χώρας, ορίζεται σε 40 ώρες. Οι αποδοχές των εργαζομένων, παρά τον περιορισμό των ωρών εργασίας τους, δεν μειώνονται. Κατά τα λοιπά εφαρμόζονται αναλογικά οι διατάξεις του άρθρ. 9 της 1/1982 απόφασης του ΔΔΔΔ Αθηνών. Άρθρ.7.–Όσες διατάξεις της 1/82 απόφασης του ΔΔΔΔ Αθηνών δεν έχουν καταργηθεί ή τροποποιηθεί, εξακολουθούν να ισχύουν, εφόσον δεν τροποποιούνται με την παρούσα. Διατηρούνται επίσης σε ισχύ οι ευνοϊκότερες από την παρούσα διατάξεις. Άρθρ.8.–Τυχόν ανώτερες από την παρούσα καθοριζόμενες αποδοχές (μισθοί και επιδόματα) ή ευνοϊκότεροι όροι εργασίας, που προβλέπονται από Νόμους, Δ/τα, Υπουργικές Αποφάσεις, Δ.Α., Εσωτερικούς Κανονισμούς, Έθιμα ή από τις ατομικές συμβάσεις εργασίας δεν θίγονται από τις διατάξεις της παρούσας. ΜΕΡΟΣ ΔΕΥΤΕΡΟ ΛΟΙΠΑ ΘΕΜΑΤΑ Άρθρ.9.–Τα συμβαλλόμενα μέρη συμφωνούν ακόμη, ότι θα αρχίσουν άμεσα διάλογο στην κατεύθυνση της προώθησης των ακολούθων ζητημάτων: 1.Σχεδίου υποδείγματος Εσωτερικού Κανονισμού Εργασίας. 2.Υλοποίησης του θεσμού των Επιτροπών Υγιεινής και Ασφάλειας. 3.Ουσιαστικής λειτουργίας των Επιτροπών του άρθρ. 15 Νόμ. 1264/82. 4.Μελέτης τρόπου κοινής αποδοχής για τιμαριθμική αναπροσαρμογή των μισθών και ημερομισθίων σύμφωνα με το υπογραφέν πρακτικό της 14.2.84. 5.Τροποποίησις Νόμ. 3239/1955. 6.Αναθεώρησης της ασφαλιστικής κάλυψης των εργαζομένων που απασχολούνται κατά το διήμερο σύμφωνα με την υπ’ αριθ. 25 / 1983 απόφαση του ΔΔΔΔ Αθηνών, και 7.Προβλημάτων εργαζομένων Γυναικών και Νέων. 